বুধবার ১৪২ রানের টার্গেটে ব্যাট করতে নেমে ২৯ রানের মাথায় আয়শা রহমানকে হারায় বাংলাদেশ। তিনি ১০ বলে ১ চার ও ১ ছক্কায় ১২ রান করে ফিরে যান। ৪৫ রানের মাথায় হাতখুলে খেলতে থাকা শামীমা সুলতানার উইকেট হারায় টাইগ্রেসরা। শামীমা ২৩ বল খেলে তার ৭টিতে চারে পরিণত করে ৩৩ রান করে সাজঘরে ফেরেন। দলীয় ৪৯ রানের মাথায় নিগার সুলতানা ব্যক্তিগত ১ রানে আউট হলে কিছুটা বিপাকে পরে বাংলাদেশ। সেখান থেকে দলকে টেনে তোলেন রুমানা আহমেদ ও ফারজানা হক। তারা দুজন চতুর্থ উইকেটে ১১.৫ ওভারে ৯৩ রান তুলে দলকে জয়ের বন্দরে নিয়ে যান। ফারজানা ৪৬ বলে ৫ চার ও ১ ছক্কায় ৫২ রানে ও রুমানা ৩৪ বলে ৬ চারে ৪২ রানে অপরাজিত থাকেন।